5o 
OBSERVATIONES ZOOLOGICAE. 
Mihi visum est hunc araneum vocare , quia reliquis meis alia apta nomina 
a distincta 'quadam parte reperio , et quia in Fabri thesauro lego: Sorex est 
inuris quoddam genus rubeum. Unde ille habeat adhuc inquirendum. 
Sorex, quem pueri, qui hoc venationis genus Ao. 5 . (1797-) quo pluri- 
mum damni mures campestres attulerunt , ludi caussa exercere solebant , d. 28. 
Octobris ante propugnacula urbis captum vivum attulerunt. 
Non S. tetragonurus , quo magis est niger, ventre non obscuro , sed albo, 
albedine in latera adscendente , in quo cum S. leucodonte convenit. Cauda 
etiam non est quadrata , brevior , pilis passim longis. In qua re convenit cum 
S. leucodonte , etiam albore dentium. Sed color dorsi niger , qualis est meo 
aquatico. 
Sulcus supra nasum acute emarginatum. Auriculae dimidium conum 
truncatum referunt. 
Quum ex linteo, cui involutus erat, extricaretur, morsum tentavit; an 
omnino dolorifice mordere valeat , ignoro. 
Imposui vesperi ollae terra repletae. Superindidi muscum, et texi campana 
vitrea. Haud elapsa erat dimidia hora, quum ecce discurrens in conclavi ob- 
servatur. Scilicet se defoderat, et inter campanae ollaeque parietes adscenderat, 
delapsusque de alto est in pavimentum. Nihilo secius agiliter cucurrit undique, 
et aegre tandem, superinjecto reticulo, captus est, inter cujus marginalem 
circulum limbumve et pavimentum acuto suo naso fodiens saepius evaserat. 
Rursus in olla positus , cum pauciore musco , in superficie jam consedit , 
aliquanto subsultans, etiam quandoque ad parietes adscendens. Etiam impo- 
situm bal licum adscendit , sed non unguibus haerendo , more muris , verum 
palmis amplectendo , et ut appareret difficulter fieri. 
Corpus plerumque contraxit, ut quadratus sederet. 
Cibum capere non vidi , et hucusque ignoro an palmis ori admoveat. Grana 
tritici et manducatum panem non tetigit. Mane insecta praebere decreveram. 
Sed eadem adhuc vespera , tribus horis postquam acceperam, mortuus repertus, 
sedenti similis. 
Odorem non riisi levissimum observavi , quam ab hypnis quibus imposue- 
ram , contraxisse videtur. 
In charta, supra quam inter describendum posui, acarum discurrere vidi, 
celeri cursu , planum , juniori ricino similem. Tum alium in pilis mystacis 
haerentem , oblongum, album. Utrumque amisi , antequam curatius examinare 
potuissem. 
